**NOTĂ INFORMATIVĂ**

*la proiectul Hotărârii Guvernului pentru modificarea anexei nr.1 la Hotărârea Guvernului nr.10/2012 pentru aprobarea Regulamentului cu privire la delegarea salariaților entități1or din Republica Moldova.*

|  |
| --- |
| * + - 1. **Denumirea autorului şi, după caz, a participanţilor la elaborarea proiectului**
 |
| Proiectul este elaborat de Ministerul Finanțelor, în coordonare cu Ministerul Sănătății. |
| **2. Condiţiile ce au impus elaborarea proiectului de act normativ şi finalităţile urmărite** |
| Proiectul Hotărârii Guvernului dat este întocmit în baza articolului 176 al Codului Muncii (Legea nr.154/28.03.2003), Ordinului MSMPS nr. 93 din 05 februarie 2021 cu privire la implementarea Planului național de imunizare anti-Covid-19 și recomandării Consiliului Europei 2020/1475 din 13 octombrie 2020 privind o abordare coordonată a restricționării liberei circulații ca răspuns la pandemia de Covid-19. Dat fiind că, deplasarea în interes de serviciu este delegarea salariatului conform ordinului (dispoziţiei, deciziei, hotărârii) angajatorului, pe un anumit termen, pentru executarea obligaţiilor de muncă în afara locului de muncă permanent, dar condițiile pandemice la nivel internațional stabilesc (pentru un șir de state) obligativitatea de prezentare a testului (rapid sau RT-PCR) care atestă că salariatul delegat nu este infectat cu virusul SARS-CoV-2, intervine necesitatea de completare a prevederilor actului normativ în cauză cu o normă ce asigură expres fundamentarea legală la compensarea cheltuielilor pentru perfectarea testelor vizate de către angajator. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Prezentul proiect de act normativ nu contravine legislației Uniunii Europene. |
| **4. Principalele prevederi ale proiectului şi evidenţierea elementelor noi** |
| Proiectul Hotărârii date include o prevedere nouă la lit. g) din pct. 29 privind compensarea salariatului delegat, vaccinat împotriva Covid-19, a cheltuielilor pentru perfectarea testului de diagnostic pentru infecția cu virusul SARS-Cov-2, în cazul solicitării acestuia de către autoritățile statului în care este delegat. Totodată se informează că, modificarea în cauză este elaborată datorită multitudinii solicitărilor prezentate din parte mai multor autorități publice fiind identificată ca o prevedere lipsă în cadrul normativ în vigoare. |
| **5. Fundamentarea economico-financiară** |
| Compensarea cheltuielilor pentru perfectarea testelor de diagnostic pentru infecția cu virusul SARC-Cov-2 va fi asigurată în limita alocațiilor aprobate în bugetul instituțiilor publice. |
| **6. Modul de încorporare a actului în cadrul normativ în vigoare** |
| Urmare aprobării prezentului proiect de hotărâre de Guvern nu va fi necesară modificarea altor acte normative. |
| **7. Avizarea şi consultarea publică a proiectului** |
| Proiectul hotărârii Guvernului Republicii Moldova este plasat pe pagina web a Ministerului Finanțelor [(www.mf.gov.md](http://(www.mf.gov.md)), conform Legii nr. 239/2008 privind transparenţa în procesul decizional. |

 **MINISTRU Dumitru BUDIANSCHI**